ग्रीन हाउस पर 12 लाख का अतिरिक्त अनुदान मिलेगा
जयपुर | प्रदेशमें 2009 से 2017 तक बने ग्रीन हाऊस, पॉली हाउस पर किसानों को इनपुट सब्सिडी के रूप में अब 12 लाख रु. या लागत के 50 प्रतिशत तक का अतिरिक्त अनुदान दिया जाएगा। इसके अलावा ग्रीन हाउस बनाने के लिए दी जाने वाली सब्सिडी का भुगतान अब कंपनी की जगह किसानों के खाते में किया जाएगा। ये जानकारी विधानसभा में कृषि मंत्री प्रभुलाल सैनी ने सलूंबर विधायक अमृतलाल को दी। विधायक ने पूछा था कि उनके क्षेत्र में पिछले दो साल में ग्रीन हाउस के लिए कितना अनुदान दिया। सैनी ने बताया कि यह अतिरिक्त अनुदान किसान पाली हाउस और ग्रीन हाउस में फसल उत्पादन के लिए जरूरी खाद, बीज की खरीद पर देय होगा।
hin_Deva hin_Deva